Sherobodda plastikda pullarni naqdlashtirib berish bilan shug‘ullanib kelgan Paynet shoxobchasi yopib qo‘yildi. Bu haqda “Huquq” nashri yozmoqda. SVOJJDLQK departamenti tuman bo‘limi olib borgan reydda yakka tartibdagi tadbirkor I. Norto‘rayev 2013-2014 yillarda o‘zi tomonidan ochilgan shoxobchada plastik kartochkalardagi pullarni noqonuniy ravishda yechib, naqdlashtirib kelgani aniqlandi. Shuningdek, u shu davr ichida 73 mln so‘m pulni nazorat kassasidan o‘tkazmagani aniqlandi.Shoxobcha faoliyatiga chek qo‘yildi.